**Projektu iesniegumu vērtēšanas kritēriji**

|  |  |
| --- | --- |
| Darbības programmas nosaukums | Izaugsme un nodarbinātība |
| Prioritārā virziena numurs un nosaukums | 7. Nodarbinātība un darbaspēka mobilitāte |
| Specifiskā atbalsta mērķa numurs un nosaukums  | 7.2.1. Palielināt nodarbinātībā, izglītībā vai apmācībās neiesaistītu jauniešu nodarbinātību un izglītības ieguvi Jauniešu garantijas ietvaros |
| Pasākuma numurs un nosaukums | 7.2.1.2. Sākotnējās profesionālās izglītības programmu īstenošana Jauniešu garantijas ietvaros |
| Atbildīgā iestāde | Labklājības ministrija |

|  |  |
| --- | --- |
| **1. VIENOTIE KRITĒRIJI** | **Kritērija ietekme uz lēmuma pieņemšanu**(P, N) |
|
| 1.1. | Projekta iesniedzējs atbilst Ministru kabineta (turpmāk – MK) noteikumos par specifiskā atbalsta mērķa īstenošanu pasākuma projekta iesniedzējam izvirzītajām prasībām[[1]](#footnote-1). | P |
| 1.2. | Projekta iesnieguma veidlapa ir aizpildīta datorrakstā. | P |
| 1.3. | Projekta iesniedzējam ir pietiekama administrēšanas, īstenošanas un finanšu kapacitāte projekta īstenošanai. | P |
| 1.4. | Projekta iesniedzējam un projekta sadarbības partnerim Latvijas Republikā projekta iesnieguma iesniegšanas dienā nav nodokļu parādi, tajā skaitā valsts sociālās apdrošināšanas obligāto iemaksu parādi, kas kopsummā pārsniedz 150 *euro.* | P |
| 1.5. | Projekta iesnieguma oriģinālam ir dokumenta juridiskais spēks: 1.5.1. tas ir noformēts atbilstoši elektronisko dokumentu apriti regulējošo normatīvo aktu prasībām (attiecināms, ja projekta iesniegums ir iesniegts elektroniska dokumenta formā), t.sk. projekta iesniegums ir parakstīts ar drošu elektronisku parakstu atbilstoši normatīvajiem aktiem par elektronisko dokumentu noformēšanu, pievienojot pilnvarojumu (ja nepieciešams);1.5.2. tas ir noformēts atbilstoši normatīvajiem aktiem, kas nosaka dokumentu izstrādāšanas un noformēšanas prasības (attiecināms, ja projekta iesniegums ir iesniegts papīra formā) t.sk. projekta iesniedzēja apliecinājumu parakstījis projekta iesniedzējs vai tā pilnvarota persona, projekta iesniegumam ir pievienots attiecīgs pilnvarojums. | P |
| 1.6.  | Projekta iesnieguma veidlapa:1.6.1. ir pilnībā aizpildīta latviešu valodā atbilstoši MK noteikumos par Eiropas Savienības (turpmāk – ES) fondu ieviešanas vadību noteiktajām prasībām;1.6.2. tai ir pievienoti visi projektu iesniegumu atlases nolikumā noteiktie iesniedzamie dokumenti un tie ir sagatavoti latviešu valodā vai tiem ir pievienots apliecināts tulkojums latviešu valodā. | P |
| 1.7. | Projekta iesnieguma finanšu dati ir norādīti *euro.* | P |
| 1.8. | Projekta iesnieguma finanšu aprēķins ir izstrādāts aritmētiski precīzi un atbilstoši projekta iesnieguma veidlapas prasībām. | P |
| 1.9. | Projekta iesniegumā paredzētais ES fonda finansējuma apmērs atbilst MK noteikumos par specifiskā atbalsta mērķa īstenošanu noteiktajam pasākuma ES fonda finansējuma apmēram. | P |
| 1.10. | Projekta iesniegumā norādītā ES fondu atbalsta intensitāte nepārsniedz MK noteikumos par specifiskā atbalsta mērķa īstenošanu noteikto pasākuma ES fonda maksimālo atbalsta intensitāti. | P |
| 1.11. | Projekta iesniegumā iekļautās pasākuma kopējās izmaksas (kopējās projekta attiecināmās izmaksas, kopējās projekta neattiecināmās izmaksas un kopējās projekta izmaksas), plānotās atbalstāmās darbības un izmaksu pozīcijas atbilst MK noteikumos par specifiskā atbalsta mērķa īstenošanu noteiktajām, t.sk. nepārsniedz noteikto izmaksu pozīciju apjomus un:1.11.1. ir saistītas ar projekta īstenošanu;1.11.2. ir nepieciešamas projekta īstenošanai (projektā norādīto darbību īstenošanai, mērķa grupas vajadzību nodrošināšanai, definētās problēmas risināšanai);1.11.3. nodrošina projektā izvirzītā mērķa un rādītāju sasniegšanu. | P |
| 1.12. | Projekta īstenošanas termiņi atbilst MK noteikumos par specifiskā atbalsta mērķa īstenošanu noteiktajam pasākuma projekta īstenošanas periodam. | P |
| 1.13. | Projekta mērķis atbilst MK noteikumos par specifiskā atbalsta mērķa īstenošanu noteiktajam mērķim. | P |
| 1.14. | Projekta iesniegumā plānotie sagaidāmie rezultāti un uzraudzības rādītāji:1.14.1. ir precīzi definēti;1.14.2. ir pamatoti;1.14.3. ir izmērāmi;1.14.4. sekmē MK noteikumos par specifiskā atbalsta mērķa īstenošanu noteikto pasākuma rādītāju sasniegšanu. | P |
| 1.15. | Projekta iesniegumā plānotās pasākuma projekta darbības: 1.15.1. atbilst MK noteikumos par specifiskā atbalsta mērķa īstenošanu noteiktajam un paredz saikni ar attiecīgajām atbalstāmajām darbībām;1.15.2. ir precīzi definētas un pamatotas, un tās risina projektā definētās problēmas. | P |
| 1.16. | Projekta iesniegumā plānotie publicitātes un informācijas izplatīšanas pasākumi atbilst Vispārējās regulas[[2]](#footnote-2) nosacījumiem, Ministru kabineta noteikumos “Kārtība, kādā nodrošina komunikāciju un vizuālās identitātes prasības Eiropas Savienības struktūrfondu un Kohēzijas fonda ieviešanā 2014.-2020. gada plānošanas periodā” noteiktajam. | P |
| 1.17. | Projekta iesniegumā ir:1.17.1. identificēti, aprakstīti un izvērtēti projekta riski;1.17.2. novērtēta to ietekme un iestāšanās varbūtība;1.17.3. noteikti riskus mazinošie pasākumi. | P |
| 1.18. | Projekta iesniegumā norādītā pasākuma mērķa grupa atbilst MK noteikumos par specifiskā atbalsta mērķa īstenošanu noteiktajam. | P |
| 1.19. | Projektā iesniegumā tiek identificētas pasākuma mērķa grupas vajadzības un risināmās problēmas un tās atbilst MK noteikumos par specifiskā atbalsta mērķa īstenošanu noteiktajam. | P |
| **2. SPECIFISKIE ATBILSTĪBAS KRITĒRIJI** | **Kritērija ietekme uz lēmuma pieņemšanu**(P, N) |
|
| 2.1. | Projektu ir paredzēts īstenot sadarbībā ar profesionālās izglītības iestādēm un koledžām, Ieslodzījuma vietu pārvaldi un Nodarbinātības valsts aģentūru. | P |

|  |  |  |  |
| --- | --- | --- | --- |
| **3. KVALITĀTES KRITĒRIJI** | **Apakškritēriji/Punktu skaits** | **Maksimālais iegūstamais punktu skaits un punktu piešķiršanas kārtība** | **Minimālais nepieciešamais punktu skaits** |
| 3.1. | Projekta gatavība uzsākšanai: | 3.1.1. ir apzinātas profesionālās izglītības iestādes un koledžas, kas nodrošinās izglītības programmu īstenošanu, un ar minētajām izglītības iestādēm un koledžām ir noslēgti attiecīgi sadarbības līgumi projekta īstenošanai – 2  | 2V | 1 punkti |
| 3.1.2. ir apzinātas profesionālās izglītības iestādes un koledžas, kas nodrošinās izglītības programmu īstenošanu - 1  |
| 3.1.3. nav apzinātas profesionālās izglītības iestādes un koledžas, kas nodrošinās izglītības programmu īstenošanu - 0 |
| 3.2.  | Projekts paredz attīstīt izglītojamo profesionālās, sociālās un komunikatīvās prasmes veiksmīgai sadarbībai ar darba devēju un klientu, kā arī uzņēmējdarbības spēju izkopšanai: | 3.2.1. nodrošinot atbilstošu pasākumu iekļaušanu visās projekta ietvaros atbalstāmajās profesionālās izglītības programmās – 2 | 2V | 1 punkti |
| 3.2.2. nodrošinot atbilstošu pasākumu iekļaušanu dažās no projekta ietvaros atbalstāmajās profesionālās izglītības programmās – 1 |
| 3.2.3. īstenojot atsevišķus pasākumus – 0 |
| 3.3. | Profesionālās izglītības programmu pieejamība kvalifikācijas ieguvei: | 3.3.1. projekta aktivitātes plānots īstenot visos piecos plānošanas reģionos – 2  | 2V | 2 punkti |
| 3.3.2. projekta aktivitātes plānots īstenot mazāk nekā piecos plānošanas reģionos - 0 |
| 3.4. | Specifiskā atbalsta mērķa pasākumu ietvaros īstenoto projektu darbību papildinātību nodrošināšanai projekta iesniedzējs: | 3.4.1. ir noslēdzis starpresoru vienošanos ar projektu iesniedzēju specifiskā atbalsta mērķa pasākuma „Aktīvās darba tirgus politikas pasākumu īstenošana jauniešu bezdarbnieku nodarbinātības veicināšanai” ietvaros par saskaņotu aktivitāšu īstenošanu specifiskā atbalsta mērķa ietvaros, paredzot kārtību, kādā notiek informācijas apmaiņa par projektu mērķa grupām - 1 | 1V | 1 punkti |
| 3.4.2. nav noslēdzis starpresoru vienošanos ar projektu iesniedzēju specifiskā atbalsta mērķa pasākuma „Aktīvās darba tirgus politikas pasākumu īstenošana jauniešu bezdarbnieku nodarbinātības veicināšanai” ietvaros par saskaņotu aktivitāšu īstenošanu specifiskā atbalsta mērķa ietvaros – 0 |
| 3.5. | Projektā paredzētās specifiskās darbības veicina horizontālā principa “Vienlīdzīgas iespējas” (dzimumu līdztiesība, invaliditāte un etniskā piederība) ievērošanu | 3.5.1. projektā paredzētās specifiskās darbības veicina dzimumu līdztiesību - 2 | 6S | Nav |
| 3.5.2. projektā paredzētās specifiskās darbības veicina personu ar invaliditāti tiesību ievērošanu un iekļaušanu - 2 |
| 3.5.3. projektā paredzētās specifiskās darbības veicina nediskrimināciju etniskās piederības dēļ - 2 |
| 3.5.4. projektā paredzētās specifiskās darbības neveicina dzimumu līdztiesību, personu ar invaliditāti tiesību ievērošanu un iekļaušanu, nediskrimināciju etniskās piederības dēļ – 0 |

Piezīmes:

P – Precizējamais kritērijs, kritērija neatbilstības gadījumā sadarbības iestāde pieņem lēmumu par projekta iesnieguma apstiprināšanu ar nosacījumu, ka projekta iesniedzējs nodrošina pilnīgu atbilstību kritērijam lēmumā noteiktajā laikā un kārtībā;

N – Neprecizējamais kritērijs, kritērija neatbilstības gadījumā sadarbības iestāde pieņem lēmumu par projekta iesnieguma noraidīšanu;

V – Piemēro vienu atbilstošo kritēriju;

S – Piemēro visus atbilstošos kritērijus (summējot tiem piemērojamo punktu skaitu).

1. Kritērija ietvaros tiek pārbaudīta projekta iesniedzēja juridiskā statusa atbilstība [↑](#footnote-ref-1)
2. Eiropas Parlamenta un Padomes 2013.gada 17.decembra Regula (ES) Nr. 1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006. [↑](#footnote-ref-2)